rejauldu/bengali-wikipedia huggingface dataset:
ফিরিঙ্গি বাজার বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।   আয়তন  ফিরিঙ্গি বাজার ওয়ার্ডের আয়তন ০.৫৫ বর্গ কিলোমিটার।   জনসংখ্যার উপাত্ত  ২০১১ সালের আদমশুমারি অনুযায়ী ফিরিঙ্গি বাজার ওয়ার্ডের মোট জনসংখ্যা ২৬,৬২০ জন। এর মধ্যে পুরুষ ১৪,৩৩১ জন এবং মহিলা ১২,২৮৯ জন। মোট পরিবার ৫,৭৭৪টি।   অবস্থান ও সীমানা  চট্টগ্রাম সিটি কর্পোরেশনের মধ্যাংশে ফিরিঙ্গি বাজার ওয়ার্ডের অবস্থান। এর পূর্বে ৩৪নং পাথরঘাটা ওয়ার্ড, উত্তরে ৩২নং আন্দরকিল্লা ওয়ার্ড, পশ্চিমে ৩১নং আলকরণ ওয়ার্ড এবং দক্ষিণে কর্ণফুলী নদী ও কর্ণফুলী উপজেলার চর পাথরঘাটা ইউনিয়ন অবস্থিত।   প্রশাসনিক কাঠামো  ফিরিঙ্গি বাজার ওয়ার্ড চট্টগ্রাম সিটি কর্পোরেশনের আওতাধীন ৩৩নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের সদরঘাট থানার আওতাধীন। এটি ২৮৬নং চট্টগ্রাম-৯ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকা হল:   ফিরিঙ্গি বাজার   শিক্ষা ব্যবস্থা  ২০১১ সালের আদমশুমারি অনুযায়ী ফিরিঙ্গি বাজার ওয়ার্ডের সাক্ষরতার হার ৭৩.৬%।"ইউনিয়ন পরিসংখ্যান" এ ওয়ার্ডে ১টি স্কুল এন্ড কলেজ, ১টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।   শিক্ষা প্রতিষ্ঠান  স্কুল এন্ড কলেজ  জে এম সেন স্কুল এন্ড কলেজ  মাধ্যমিক বিদ্যালয়  সেন্ট স্কলাসটিকা'স গার্লস হাই স্কুল  প্রাথমিক বিদ্যালয়  আলকরণ বালিকা সরকারি প্রাথমিক বিদ্যালয়   ফিরিঙ্গি বাজার সরকারি প্রাথমিক বিদ্যালয়  ব্যান্ডেল সরকারি প্রাথমিক বিদ্যালয়  ব্যান্ডেল সাবেত্রী সুধা সরকারি প্রাথমিক বিদ্যালয়   অর্থনীতি    ব্যাংক  বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৩৩নং ফিরিঙ্গি বাজার ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো: ক্রম নংব্যাংকের ধরনব্যাংকের নামশাখাব্যাংকিং পদ্ধতিঠিকানা০১রাষ্ট্রায়ত্ত্ব বাণিজ্যিক ব্যাংকঅগ্রণী ব্যাংকনিউ মার্কেট কর্পোরেট শাখাসাধারণ৮৮৬/৯০৪, হোসেন শহীদ সোহরাওয়ার্দী সড়ক, কোতোয়ালী, চট্টগ্রাম০২ফিরিঙ্গি বাজার শাখাকবি নজরুল ইসলাম সড়ক, ফিরিঙ্গি বাজার, চট্টগ্রাম০৩জনতা ব্যাংকফিরিঙ্গি বাজার শাখা৮০০, ফিরিঙ্গি বাজার (১ম তলা), ব্রীজ ঘাট০৪রূপালী ব্যাংকনিউ মার্কেট কর্পোরেট শাখা৩৪, ডি এম মার্কেট, হোসেন শহীদ সোহরাওয়ার্দী সড়ক, কোতোয়ালী০৬বেসরকারি বাণিজ্যিক ব্যাংকইউনাইটেড কমার্শিয়াল ব্যাংকফিরিঙ্গি বাজার উপশাখাসাধারণডিম্পল ভবন, বাসা নং #৭৬৪, ব্রিজঘাট রোড, ফিরিঙ্গি বাজার, কোতোয়ালী, চট্টগ্রাম০৭আল-আরাফাহ ইসলামী ব্যাংকফিরিঙ্গি বাজার শাখাইসলামী শরিয়াহ্ ভিত্তিকবাসা নং #২১১, ২২০, কবি নজরুল ইসলাম সড়ক, কোতোয়ালী, চট্টগ্রাম   কাউন্সিলর   কাউন্সিলর  রাজনৈতিক দল  নির্বাচন সন হাসান মুরাদ বিপ্লব  বাংলাদেশ আওয়ামী লীগ  ২০১৫ হাসান মুরাদ বিপ্লব  বাংলাদেশ আওয়ামী লীগ  ২০২১   আরও দেখুন   সদরঘাট থানা  চট্টগ্রাম সিটি কর্পোরেশন  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চট্টগ্রাম সিটি কর্পোরেশনের ওয়ার্ড
মোজাম্মেল হক (মৃত্যু: ১৪ জুলাই ১৯৮৫) যিনি অদুদ মিয়া নামে পরিচিত। বাংলাদেশের ব্রাহ্মণবাড়িয়া জেলার রাজনীতিবিদ ও তৎকালীন কুমিল্লা-৬ (বর্তমান ব্রাহ্মণবাড়িয়া-৬) আসনের সাবেক সংসদ সদস্য।   প্রাথমিক জীবন  মোজাম্মেল হক অদুদ মিয়া ব্রাহ্মণবাড়িয়ার বাঞ্ছারামপুরের দরিকান্দি গ্রামে জন্মগ্রহণ করেন।   রাজনৈতিক জীবন  মোজাম্মেল হক অদুদ মিয়া ১৯৬৫ সালে বাঞ্ছারামপুর, নবীনগর, কসবা ও বুড়িচংসহ বর্তমানে চার থানা নিয়ে গঠিত নির্বাচনি আসন থেকে (এমএনএ) জাতীয় পরিষদ নির্বাচনে প্রতিদ্বন্দ্বিতা করে চার ভোটে পরাজিত হন।  তিনি ১৯৭০ সালের ৭ ডিসেম্বর পাকিস্তানের জাতীয় পরিষদ নির্বাচনে (এমএনএ)  এবং দশদিন পর ১৭ ডিসেম্বর ১৯৭০ সালে পূর্বপাকিস্তান প্রাদেশিক পরিষদ নির্বাচনে (এমএলএ) অংশগ্রহণ করে পরাজিত হন।  ১৯৭৯ সালের দ্বিতীয় জাতীয় সংসদ নির্বাচনে স্বতন্ত্র প্রার্থী হিসেবে তৎকালীন কুমিল্লা-৬ (বর্তমান ব্রাহ্মণবাড়িয়া-৬) আসন থেকে সংসদ সদস্য নির্বাচিত হয়েছিলেন।   মৃত্যু  মোজাম্মেল হক অদুদ মিয়া ১৪ জুলাই ১৯৮৫ সালে মৃত্যুবরণ করেন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:১৯৮৫-এ মৃত্যু বিষয়শ্রেণী:ব্রাহ্মণবাড়িয়া জেলার রাজনীতিবিদ বিষয়শ্রেণী:দ্বিতীয় জাতীয় সংসদ সদস্য
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Aishik Rehman (আলাপ) ০৬:১৩, ১ জানুয়ারি ২০২৪ (ইউটিসি) আফতাব উদ্দিন স্কুল এন্ড কলেজ   – (অপসারণের প্রস্তাবনা দেখুনলগ দেখুন) () শিক্ষাপ্রতিষ্ঠান হিসেবে বিশেষ কোনো গুরুত্বপূর্ণ ঘটনা বা বিষয়ের সাথে সম্পর্ক যুক্ত নয় এবং সরকারি প্রতিষ্ঠানও নয়; এছাড়াও, এটি অতি পুরাতন প্রতিষ্ঠানও নয় বিধায় উল্লেখযোগ্যতার মানদণ্ডে উত্তীর্ণ নয়। Ashiq Shawon (আলাপ) ১৯:০৬, ২৩ ডিসেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সিউল (; ; ; ) পূর্ব এশিয়ার রাষ্ট্র দক্ষিণ কোরিয়ার রাজধানী ও বৃহত্তম মহানগরী। এটি দক্ষিণ কোরিয়ার উত্তর-পশ্চিম অংশে হান নদীর তীরে অবস্থিত। সিউল নগরকেন্দ্র থেকে প্রায় ৬০ কিলোমিটার পশ্চিমে পীতসাগর অবস্থিত। শহরটি উত্তর কোরিয়ার সাথে সীমান্ত থেকে মাত্র ৪০ কিলোমিটার দূরত্বে অবস্থিত। সিউল শহরটি দক্ষিণ কোরিয়ার সংস্কৃতি, অর্থনীতি, রাজনীতি, প্রশাসন ও শিল্পকারখানার প্রাণকেন্দ্র। শহরটির মোট আয়তন প্রায় ৬০০ বর্গকিলোমিটার এবং এখানে প্রায় ১০ লক্ষ লোক বাস করে।  সিউল শহরটি দুই হাজার বছরেরও বেশি আগে ১৮ খ্রিস্টপূর্বাব্দে প্রতিষ্ঠিত হয়। ১৩৯৪ সাল থেকে সিউল শহরটি অবিভক্ত কোরিয়ার রাজধানী ছিল। কোরীয় ভাষাতে "সউল" শব্দের অর্থ "রাজধানী। শহরটি সরকারীভাবে হানসোং (১৯১১ সাল পর্যন্ত) বা কিয়োনসোং (১৯১১ থেকে ১৯৪৮ সাল পর্যন্ত) নামে পরিচিত হলেও সাধারণ লোকেরা এটিকে "সউল" বলেই ডাকত। ১৯৪৫ সালে জাপানি ঔপনিবেশিক শাসন থেকে মুক্তিলাভের পর শহরটির নাম সরকারীভাবে "সউল" বা সিউল রাখা হয়। ১৯৪৮ সালে দুই কোরিয়া বিভক্ত হয়ে গেলে সিউল দক্ষিণ কোরিয়ার রাজধানীতে পরিণত হয়।  সিউল শহরটি পর্বত দিয়ে ঘেরা। সবচেয়ে উঁচু পর্বতটি হল শহরের উত্তর প্রান্তে অবস্থিত বুখানসান পর্বত (উচ্চতা ৮৩৬ মিটার)। পূর্ব থেকে পশ্চিমদিকে প্রবহমান হান নদীটি শহরকে দুই ভাগে ভাগ করেছে।  সিউলের ব্যবসাবাণিজ্যিক এলাকাগুলি শহরের কেন্দ্রে ও হান নদীর দক্ষিণ তীরে অবস্থিত। কলকারখানাগুলি শহরের পশ্চিম অংশে (বিশেষ করে ইয়েওংদেউংপো এলাকাতে) অবস্থিত। অন্যদিক অপেক্ষাকৃতি নিম্নবিত্ত আবাসিক এলাকাগুলি শহরের পূর্ব অংশে অবস্থিত। শহরের উত্তর অংশটি পর্বতময় এবং এখানে অনেক উদ্যান ছাড়াও রাষ্ট্রপতির প্রাসাদ বা চোংওয়াদায়ে (নীল বাড়ি) অবস্থিত।  সিউলের জলবায়ু মহাদেশীয় প্রকৃতির। এখানে চারটি ঋতু বিদ্যমান। গ্রীষ্মকালগুলি গরম ও আর্দ্র এবং শীতকালগুলি শীতল ও তুলনামূলকভাবে শুষ্ক। জুলাই থেকে সেপ্টেম্বর মাসে বেশিরভাগ বৃষ্টিপাত হয়।  বর্তমানে সিউল বিশ্বের অন্যতম শীর্ষস্থানীয় শহর হিসেবে পরিগণিত হয়। দ্বিতীয় বিশ্বযুদ্ধের পরে প্রায় অর্ধশতাব্দী ধরে শহরটির বিস্ময়কর অর্থনৈতিক উত্থান ঘটে। জাপানের টোকিও এবং মার্কিন যুক্তরাষ্ট্রের নিউ ইয়র্ক শহর ও লস অ্যাঞ্জেলেসের পরে সিউল শহরের অর্থনীতি বিশ্বের ৪র্থ বৃহত্তম নগর অর্থনীতি। সামসুং, এলজি এবং হুন্দাই-এর মত বৃহৎ পারিবারিক ব্যবসা প্রতিষ্ঠানগুলি শহরের অর্থনীতির মূল চালিকাশক্তি।  শহরটি ১৯৮৮ সালে গ্রীষ্মকালীন অলিম্পিক এবং যৌথভাবে ২০০২ সালের ফিফা বিশ্বকাপ আয়োজন করে।  সিউল শহরে প্রতি বছর ১ কোটিরও বেশি পর্যটক বেড়াতে আসে। ফলে এটি বিশ্বের ৯ম সর্বোচ্চ দর্শিত শহর।   তথ্যসূত্র  বিষয়শ্রেণী:সিউল বিষয়শ্রেণী:দক্ষিণ কোরিয়ার শহর বিষয়শ্রেণী:এশিয়ার রাজধানী
ডেনিজকান তেমিজকান (জন্ম ২৪ জানুয়ারি ২০০০) একজন তুর্কি দাবাড়ু, যিনি ফিদে মাস্টার (এফএম) উপাধি ধারণ করেন।   জীবনী  ডেনিজকান তেমিজকান তুর্কি যুব দাবা চ্যাম্পিয়নশিপের একাধিক পদক বিজয়ী, যার মধ্যে অনুর্ধ-১৩ এবং অনুর্ধ-১৪ বয়সের গ্রুপে (২০১৩, ২০১৪) পরপর দুটি রৌপ্য পদক রয়েছে। ডেনিজকান তেমিজকান বারবার তুরস্কের প্রতিনিধিত্ব করেছেন ইউরোপীয় যুব দাবা চ্যাম্পিয়নশিপ এবং বিশ্ব যুব দাবা চ্যাম্পিয়নশিপে বিভিন্ন বয়স গ্রুপে। ২০০৮ সালে, হারসেগ নোভিতে, তিনি অনুর্ধ-০৮ বয়সের গ্রুপে ইউরোপীয় যুব দাবা চ্যাম্পিয়নশিপ জিতেছিলেন। ২০০৯ সালে, ডেনিজকান টেমিজকান অনুর্ধ-০৯ বয়সী গ্রুপে বিশ্ব স্কুল দাবা চ্যাম্পিয়নশিপে রৌপ্য পদক জিতেন। ২০১৩ সালে, তিনি অনুর্ধ-১৩ বয়সী গ্রুপে ইউরোপীয় স্কুল দাবা চ্যাম্পিয়নশিপ জিতেছিলেন।   তথ্যসূত্র    বহিঃসংযোগ          বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:তুর্কি দাবাড়ু বিষয়শ্রেণী:দাবা ফিদে মাস্টার
আরইউউইকি বা রুউইকি () একটি রুশ অনলাইন বিশ্বকোষ। এটি 2023 সালের জুলাই মাসে রুশ উইকিপিডিয়ার একটি ফর্ক হিসাবে চালু করা হয়েছিল, এবং এটিকে "পুতিন-বান্ধব" এবং "ক্রেমলিন-সম্মত" হিসাবে বর্ণনা করা হয়েছে।  প্রকল্পটির নেতৃত্বে আছেন ভ্লাদিমির মেদেইকো, যিনি পূর্বে রুশ উইকিপিডিয়া প্রকল্পের সাথে জড়িত ছিলেন এবং উইকিমিডিয়া রাশিয়ার একজন পরিচালক ছিলেন। মেদেইকো রুশ উইকিপিডিয়ার বিকল্প হিসাবে এই প্রকল্পটি তৈরি করেছেন বলে জানা গেছে যা রুশ সরকারের প্রতি আরও বন্ধুত্বপূর্ণের জন্য তৈরি করেছেন। ইরানের সরকার একই রকম বদ্ধ পরিবেশে উইকি দেখতে একই রকম Wikisa.org।   উৎপত্তি  ২৪ মে ২০২৩-এ দীর্ঘদিনের উইকিমিডিয়া রাশিয়ার পরিচালক ভ্লাদিমির মেদেইকো রুশ প্রযুক্তি ওয়েবসাইট হাবর-এ রুউইকিকে উইকিপিডিয়ার একটি রুশ ফর্ক হিসাবে ঘোষণা করেছিলেন। রুশ রাজনীতিবিদ আন্তন গোরেলকিন বলেছেন যে নতুন "রুভিকি" ওয়েবসাইটটি রুশ সার্ভারে হোস্ট করা হবে এবং একটি রুশ সংস্থা দ্বারা পরিচালিত হবে। মেদেইকো বলেছেন যে রুউইকি রাশিয়ার আইন অনুসরণ করবে, তবে রুশ সরকারের থেকে স্বাধীন।   বিষয়বস্তু এবং সম্পাদকীয় নীতি  রুউইকি রুশ উইকিপিডিয়া থেকে ১.৯ মিলিয়ন নিবন্ধ অনুলিপি করে তৈরি করা হয়েছিল। যাইহোক রুশ সরকারের অফিসিয়াল লাইনের বিপরীত বিষয়বস্তু ধারণকারী নিবন্ধগুলি এই ওয়েবসাইট থেকে সরানো হয়েছে। রুশো-ইউক্রেন যুদ্ধের কভারেজ, ওয়াগনার বিদ্রোহ এবং ভ্লাদিমির পুতিনের সমালোচনা সমৃদ্ধ বিষয়বস্তুগুলো অপসারণ করা হয়েছে।  ২০২৩ সালের জুলাইয়ের মাঝামাঝি পর্যন্ত, রুউইকি এখনও তৃতীয় পক্ষের দ্বারা সম্পাদনাযোগ্য নয়। মেদেইকো বলেছেন যে তিনি সর্বজনীন সম্পাদনা পুনরায় শুরু করার অনুমতি দেওয়ার পরিকল্পনা করেছেন, তবে সেই বিষয়বস্তু বিশেষজ্ঞদের প্যানেল দ্বারা যাচাই করা হবে।   আরও দেখুন    ২০২১-এ উইকিমিডিয়া ফাউন্ডেশন থেকে চাইনিজ উইকিপিডিয়ায় পদক্ষেপ  রাশিয়ায় উইকিপিডিয়া বয়কট  রাশিয়ায় ইন্টারনেট সেন্সরশিপ  রাশিয়ায় ইন্টারনেট   তথ্যসূত্র    বহিঃসংযোগ     (in Russian)  বিষয়শ্রেণী:উইকিপিডিয়া বিষয়শ্রেণী:রাশিয়ায় ইন্টারনেট বিষয়শ্রেণী:উইকিপিডিয়া থেকে প্রাপ্ত বিশ্বকোষ বিষয়শ্রেণী:রাশিয়ায় ইন্টারনেট সেন্সরশিপ বিষয়শ্রেণী:রুশ অনলাইন বিশ্বকোষ বিষয়শ্রেণী:অনলাইন বিশ্বকোষ বিষয়শ্রেণী:রাশিয়ায় বিজ্ঞান ও প্রযুক্তি
জাতিস্মর () হল একটি সংস্কৃত  পরিভাষা যার অর্থ পূর্বের অস্তিত্ব বা জন্মের স্মৃতি। এই ধরনের স্মৃতিচারণকে ক্ষমতা বলে মনে করা হয় যা মহান সাধুদের আছে বা চাষ করা হয়েছে।  সাহিত্য বৌদ্ধ নিকায় ও আগম সাহিত্যে তিনটি বিদ্যার (জ্ঞান) মধ্যে প্রথম হিসাবে জাতিস্মরের উল্লেখ আছে, পাঁচটি অভিজ্ঞার মধ্যে চতুর্থ হিসাবে (অতিজ্ঞান) এবং দশটি তথাগতদশবল (তথাগতের ক্ষমতা) এর অষ্টম হিসাবে; এটি অনুষদ হিসাবে তালিকাভুক্ত করা হয়েছে যেটি নির্দিষ্ট সমাধিতে থাকার ফলে শরীরের নিয়ন্ত্রণ এবং শরীর ও আচরণের বিশুদ্ধতার মাধ্যমে যোগিক প্রাপ্তি হিসাবে ধ্যানের উচ্চ পর্যায়ের সাথে যুক্ত। মহাযান বৌদ্ধ সাহিত্য জাতিস্মরকে একজন ব্যক্তির ধ্যানের বিকাশ হিসাবে নয় বরং ধর্মীয় জীবনের উন্নতির জন্য বোধিসত্ত্ব দ্বারা প্রভাবিত করে, অথবা ধর্মীয় লাভ হিসাবে, তৃতীয় ধরনের অ-ধ্যানমূলক কার্যকলাপের মাধ্যমে অনুষম (আশীর্বাদ) হিসাবে কিন্তু পবিত্র গ্রন্থ এবং ধারনীর সাথে সংযুক্ত।  নারদীয় পুরাণ অনুযায়ী একাদশী ব্রত পালন একজন পাপহীন ব্যক্তিকে জাতিস্মর করতে পারে। জাতিস্মর ব্রত উপবাসকারীকে চাঁদ উদিত হওয়া পর্যন্ত নীরব থাকতে হয়। বিষ্ণুপুরাণ শাব্যের কথা বলে, যিনি কাশীর রাজার জাতিস্মর-কন্যা জন্মগ্রহণ করেছিলেন।  ভাগবত পুরাণ (৩.২৬.৩০) বলে যে স্মৃতি বুদ্ধিমত্তার বৈশিষ্ট্য, যা মায়া বুদ্ধিমত্তাকে আরাল করে এবং মিথ্যা শনাক্তকরণের কারণ হয় (৩.২৬.২০), যে একজন ব্যক্তি যখন জন্মগ্রহণ করেন তখন তার স্মৃতি বিচ্ছিন্ন হয় (৩.৩১.২৩) যখন অতীত জন্মে অর্জিত সমস্ত জ্ঞান হারিয়ে যায় (৩.৩১.২৪)। মহাভারত বলে যে চারটি সমুদ্রের মিলন স্থানে স্নান করলে দুর্ভাগ্য থেকে অনাক্রম্যতা পাওয়া যায়; "শুদ্ধ মন এবং ইন্দ্রিয়" সঙ্গে এই ধরনের স্থানে স্নান তাদের পূর্ব জীবনের স্মৃতি অর্জন করতে অনুমতি দেয়।  আরও দেখুন  জাতিস্মর  তথ্যসূত্র  বিষয়শ্রেণী:ভারতীয় দার্শনিক ধারণা বিষয়শ্রেণী:সংস্কৃত শব্দ ও বাক্যাংশ
বারখা একটি বলিউড রোমান্টিক চলচ্চিত্র যেটি পরিচালনা করেছেন সাদাব মির্জা।চলচ্চিত্রটির দৃশ্যায়ন করা হয়েছে হিমাচল প্রদেশ,ভারতে।এটি ২০১৫ সালের ২৭মার্চ মুক্তি পায়।  চরিত্র সমূহ জতিন সাবারওয়াল হিসেবে তাহা শাহ বারখা হিসেবে সারা লরেন আকাশ হিসেবে প্রিয়াংশু চ্যাটার্জী মধু হিসেবে শ্বেতা পণ্ডিত শেট্টি হিসেবে আশিয়েশ রায় দৃশ্যায়ন হিমাচল প্রদেশ থেকে ২০১৪ সালে বারখা সিনেমার দৃশ্যায়ন শুরু হয়।সিনেমার অন্যান্য দৃশ্য মুম্বাইয়ে করা হয়। সমালোচনা বারখা বাণিজ্যিক ভাবে ব্যর্থ হয় এবং নানা সমালোচকগণ ২০১৫ সালের জন্য অনুপযুক্ত চলচ্চিত্র  হিসেবে মন্তব্য করেন,তারা মনে করেন এই কাহিনী মূলত '৯০ এর জন্য উপযোগি।Barkhaa on imdb  তথ্যসূত্র  বিষয়শ্রেণী:২০১৫-এর চলচ্চিত্র বিষয়শ্রেণী:ভারতীয় প্রণয়ধর্মী চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র
যুক্তরাষ্ট্রের ক্যালিফোর্নিয়ার ক্যাম্ব্রিয়াতে আড়াই একর জমির উপর নিট উইট রিজ আসলে একটি বাড়ি।  শিল্পী আর্থার "আর্ট" হ্যারল্ড বিয়াল (১৮৯৬-১৯৯২) ১৯২৮ সালে  পাহাড়ের অনেক জায়গা কিনে নিয়েছিলেন এবং পরবর্তী ৫০ বছরের বেশিরভাগ সময় কেবল একটি পিক এবং এবং একটি শাবল নিয়ে খোদাই করে কাটিয়ে দিয়েছিলেন; নিজেই একটি পাহাড়ের দুর্গ তৈরি করেছিলেন। থাম্ব|নিট উইট রিজ,২০১৩   ইতিহাস  আর্থার হ্যারল্ড বিল সাধারণের কাছে ডাক্তার টিঙ্কারপাউ বা ক্যাপ্টেন নিট উইট নামে পরিচিত ছিলেন। বিয়াল ১৯৪০ এবং ১৯৫০ এর দশকে ক্যামব্রিয়া শহরে আবর্জনা সংগ্রাহকের কাজ করতেন এবং ক্যাম্ব্রিয়ানরা যে জিনিস ফেলে দিত, তার সাথে  পার্শ্ববর্তী পাইনের বনাঞ্চলে  এবং সেই অঞ্চলের সৈকতগুলিতে যে প্রাকৃতিক উপকরণগুলি ফেলা হতো তা সংগ্রহ করতেন। এর মধ্যে হের্স্ট ক্যাসলের অবশিষ্টাংশও ছিল, সেখানে তিনি  কিছু সময়ের জন্য কাজ করেছিলেন বলে জানা যায়। তাঁর সংগ্রহের অন্যান্য গৃহস্থালি ফেলে দেওয়া  উপকরণগুলি হলো বিয়ার ক্যান, শামুকের খোলস এবং কংক্রিট। এছাড়াও ওয়াশিং ড্রামস, গাড়ির রিমস, টালি, গাড়ির যন্ত্রাংশ এবং পুরানো চুলা তার সংগ্রহের বস্তু ছিল।  আর্ট ১৯৯২ সালে ৯৬ বছর বয়সে মারা যাওয়ার পরে, তাঁর দেহভস্ম নিট উইট রিজ এ তাঁর প্রিয় রেডউড গাছের চারদিকে ছড়িয়ে দেয়া হয়েছিল। আর্টের মৃত্যুর পরে অযত্নে ক্ষতি হওয়া সত্ত্বেও বাড়িটি এখনও নৈপুণ্যে এবং প্রত্নতাত্ত্বিক  স্বতন্ত্রতায় পূর্ণ।  ১৯৯৯ সালে মাইকেল এবং স্টেসি ও'ম্যালি নিট উইট রিজ এর মালিক হন। তাঁরা বাড়ির কিছু অংশ  মেরামত করেন এবং বাগানগুলি পরিষ্কার করে বাড়িটিকে পর্যটন কেন্দ্রে পরিণত করেন।   সংরক্ষণ  নিট উইট রিজ ক্যালিফোর্নিয়ার ঐতিহাসিক ল্যান্ডমার্ক নং ৯৩৯ হিসেবে সংরক্ষণ করা হচ্ছে।।  বিংশ শতাব্দীর লোকসংস্কৃতির অংশ হিসেবে একে একটি থিমেটিক ল্যান্ডমার্ক হিসেবে গণ্য করা হয়। এর ফলকে লেখা রয়েছে:  ক্যালিফোর্নিয়ার একবিংশ শতাব্দীর উল্লেখযোগ্য লোক-শিল্প নিদর্শন নিযত উইট রিজ হলো আর্থার হ্যারল্ড বিলের (ডের টিঙ্কারপাও, বা ক্যাপ্টেন নিট উইট), ক্যাম্ব্রিয়া পাইনের অগ্রণী, যিনি হস্তচালিত সরঞ্জাম এবং আদিবাসী উপকরণ ব্যবহার করে এই স্থাপনাটি তৈরি করেছিলেন। স্ব-শিক্ষিত দক্ষতা, আঞ্চলিক  উপকরণ এবং সমসাময়িক উপাদানগুলির সংমিশ্রণ এবং নিপুণতা  স্থানটিকে অসাধারণ এক শিল্পের অনন্য নিদর্শনসহ জাগতিক উৎসাহের এক অভূতপূর্ব স্মৃতি হিসেবে তৈরি করেছে।   তথ্যসূত্র   বিষয়শ্রেণী:যুক্তরাষ্ট্রের পরিভ্রমণ বাক্স বিষয়শ্রেণী:পর্যটন কেন্দ্র বিষয়শ্রেণী:সংস্কৃতি
শেখ আলী শের বাঙ্গালী ছিলেন ষোড়শ শতাব্দীর একজন বাঙ্গালী লেখক, ওস্তাদ এবং শত্তারী তরীকার সুফি পীর। তিনি মুহম্মদ গৌছ শত্তারীর তিনজন খলিফার একজন ছিলেন।   বংশ  আলী শের শাহী বাঙ্গালার শ্রীহট্ট শহরে একটি সম্ভ্রান্ত বাঙ্গালী মুসলিম খান্দানে প​য়দা হয়েছিলেন। তিনি মধ্যপ্রাচ্যীয় নূরুল হুদা আবুল করমাতের বংশধর ছিলেন, যিনি শাহ জালালের সাথে শ্রীহট্ট বিজয়ে ছিলেন এবং পরে আরসা-ই-শ্রীহট্টের দ্বিতীয় উজির হিসাবে নিযুক্ত হন।   জীবন  তার জওয়ানকালে, আলী শের ইসলামী তালিমের জন্য বর-ই-সগীর (ভারতীয় উপমহাদেশ) জুড়ে সফর শুরু করেন। যখন তিনি অবধে পৌঁছেন, বলা হয় যে তিনি মুহম্মদ গৌছ শত্তারীকে তার খোয়াবে দেখেন। এরপর আলী শের দিল্লীতে গমন করেন যেখানে তিনি শত্তারীর সাথে দেখা করেন এবং তার মুরীদ হয়ে যান। তিনি শত্তারী সাহেবের দুইজন বিশিষ্ট বাঙ্গালী শাগরেদদের একজন ছিলেন, অন্যজন ছিলেন লখনৌতির শাহ মনঝন। শেখ ইঊসুফ বাঙ্গালী আলী শের এর সমসাময়িক ওজীহুদ্দীন আলবীর শাগরেদ ছিলেন।  মুহম্মদ গৌছ শত্তারীর অধীনে কিছুকাল অধ্যয়ন ও খেদমৎ করার পর, আলী শেরকে তখন গুজরাটের আহমদাবাদে যাওয়ার এবং ইমাদ-উল-মুলুক রুমী মসজিদে শত্তারীর খলীফা হিসেবে একজন ওস্তাদ হওয়ার জন্য নির্দেশ দেওয়া হয়। তিনি সুর বংশীয় বাদশাহদের একজন সমালোচক ছিলেন যারা তখন এই অঞ্চল শাসন করছিলেন।  ১৫৭১ খ্রীষ্টাব্দে আলী শের "শরহে নুজহতুল আরওয়াহ" নামে একটি কিতাব লিখেছিলেন, যার মুখবন্ধে শাহ জালালের প্রথম লিপিবদ্ধ লিখিত জীবনী রয়েছে।   ওফাৎ  তার মাজারের খাদেমদের মতে, আলী শের ২৩ সফর ৯৭০ হিজরীতে (২২ অক্টোবর ১৫৬২) ওফাৎবরণ করেন। গুজরাটের আহমদাবাদের পালদি মহল্লার পার্শ্ববর্তী শাহী মসজিদের কাছে তাকে সমাহিত করা হয়। তাঁর উরুস প্রতি বছর ভক্তদের দ্বারা ২৩ সফর পালিত হয়। যাইহোক, তার ওফাতের অনুমিত বছরটি আলী শের বাঙ্গালী যে তার বইটি লিখেছিলেন তার তারিখের বিরোধিতা করে, যেটি অবশ্যই ১৫৭১ সালে ছিল এবং সম্ভবত ওফাতের তারিখ সঠিক নয়।   আরও দেখুন   আলা বখশ, ষোড়শ শতাব্দীর আরেকজন বাঙ্গালী আলিমে দ্বীন   আরও পড়      তথ্যসূত্র   বিষয়শ্রেণী:সিলেটের ব্যক্তি বিষয়শ্রেণী:১৬শ শতাব্দীর বাঙালি বিষয়শ্রেণী:১৬শ শতাব্দীর মুসলিম ধর্মতত্ত্ববিদ বিষয়শ্রেণী:সিলেট বিভাগের ইসলামি ব্যক্তিত্ব বিষয়শ্রেণী:বাঙালি আলেম বিষয়শ্রেণী:আহমেদাবাদের ব্যক্তি বিষয়শ্রেণী:১৫৭০-এর দশকে মৃত্যু
জোমো কেনিয়াত্তাপ্রোন (~১৮৮৯ - ২২শে আগস্ট ১৯৭৮) ১৯৬৩ সালে কেনিয়ার স্বাধীনতার সময়কাল থেকে ১৯৭৮ সালে তার মৃত্যু পর্যন্ত কেনিয়ার নেতা ছিলেন। তিনি ১৯৬৩ থেকে ১৯৬৪ পর্যন্ত দেশটির প্রধানমন্ত্রী ও পরবর্তীকালে ১২ই ডিসেম্বর ১৯৬৪ থেকে ১৯৭৮ সাল পর্যন্ত রাষ্ট্রপতি ছিলেন। তাকে কেনিয়া জাতির প্রতিষ্ঠাতা জনক হিসেবে বিবেচনা করা হয়। তিনি অত্যন্ত শিক্ষিত ছিলেন ও কয়েকটি বই লিখেছিলেন। এছাড়াও তিনি কেনিয়ার চতুর্থ ও বর্তমান রাষ্ট্রপতি উহুরু কেনিয়াত্তার পিতা।  নাইরোবির জোমো কেনিয়াত্তা আন্তর্জাতিক বিমানবন্দর, কেনিয়াত্তা আন্তর্জাতিক কনফারেন্স সেন্টার, নাইরোবির প্রধান সড়ক ও কেনিয়ার অনেক শহরের সড়ক, বহু বিদ্যালয়, দুটি বিশ্ববিদ্যালয় (কেনিয়াত্তা বিশ্ববিদ্যালয় ও জোমো কেনিয়াত্তা কৃষি ও প্রযুক্তি বিশ্ববিদ্যালয়), দেশের প্রধান হাসপতাল, মার্কেটসমূহ, হাউজিং এস্টেটের নামকরণ তার নামানুসারে করা হয় যা কেউ কেউ রাজতন্ত্রের শাসকদের মত বলে মনে করেন। নাইরোবি শহরের কেন্দ্রে ও কেনিয়ার প্রায় সকল স্থানে তার সম্মানে ভাস্কর্য নির্মাণ করা হয়েছে। কেনিয়াতে পূর্বে প্রতি বছরের ২০শে অক্টোবর কেনিয়াত্তা দিবস পালন করা হতো কিন্তু ২০১০ সালের সংবিধানে কেনিয়াত্তা দিবস লুপ্ত করে দিনটিকে মাসুজা (বীর) দিবস হিসেবে ঘোষণা করা হয়। কেনিয়ার কাগোজে নোট ও মুদ্রায় কেনিয়াত্তার প্রতিকৃতি ব্যবহার করা হয়েছে যদিও ২০১০ এর সংবিধান সংশোধনীতে কেনিয়ার কেনিয়ার কোন মুদ্রায় কোন মানুষের প্রতিকৃতি ব্যবহার নিষেধের বিল পাশের কথা আশা করা হচ্ছিল।   প্রারম্ভিক জীবন  জোমো কেনিয়াত্তা ব্রিটিশ পূর্ব-আফ্রিকার (বর্তমান কেনিয়া) গাতান্দুতে জন্মগ্রহণ করেন। তার জন্ম নাম ছিলো কামাউ ওয়া জেনজি। তার পিতার নাম মুইগাই ওয়া কাংগু ও মাতার নাম ওয়াম্বুই। তার জন্ম তারিখ নিশ্চিত নয়; এমনকি কেনিয়াত্তা নিজেও তার জন্ম তারিখ সম্পর্কে নিশ্চিত ছিলেন না কারণ তার পিতামাতা ছিলেন নিরক্ষর এবং সেসময় কেনিয়ায় স্থানীয় আফ্রিকানদের জন্ম-মৃত্যু নথিভুক্ত করে রাখা হতো না।Kenya Factbook, 15th edition, 1997–1998. তবে মিনে করা হয় তিনি ১৮৯০-এর দশকের মাঝামাঝি জন্মগ্রহণ করেন। তার অল্প বয়সেই তার পিতা মৃত্যুবরণ করেন। এরপর তার চাচা জেনজি তাকে দত্তক নেন ও তার মাকে বিয়ে করেন। সন্তান জন্মদানের সময় তার মাতা মৃত্যুবরণ করেন। মায়ের মৃত্যুর পর তরুন কামাউ ওয়া জেনজি জেন্ডা থেকে মুথিগাতে স্থানান্তরিত হন। সেখানে তিনি তার দাদা কঙ্গো ওয়া মাগানার সাথে বসবাস করতে থাকেন ও তিনি ছিলেন তার দাদার সবচেয়ে ঘনিষ্ঠ।   তথ্যসূত্র     [pron.] – The name Jomo Kenyatta is pronounced    in English.   বহিঃসংযোগ    Jomo Kenyatta sworn in as President - 1964 newsreel  Mzee Jomo Kenyatta  Famous People in Kenya: Jomo Kenyatta     |-  |-  বিষয়শ্রেণী:১৮৯৭-এ জন্ম বিষয়শ্রেণী:১৯৭৮-এ মৃত্যু বিষয়শ্রেণী:কেনিয়ার রাষ্ট্রপতি বিষয়শ্রেণী:জোমো কেনিয়াত্তা বিষয়শ্রেণী:কেনিয়া আফ্রিকান ন্যাশনাল ইউনিয়নের রাজনীতিবিদ বিষয়শ্রেণী:কিকাইয়ু জনগোষ্ঠী বিষয়শ্রেণী:জাতির জনক বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:সাম্রাজ্যবাদ বিরোধী বিষয়শ্রেণী:খ্রিস্টধর্মে ধর্মান্তরিত বিষয়শ্রেণী:উত্তর উপনিবেশবাদ
{{subst:#ifeq:|1|==Speedy deletion nomination of :==}} 25px Hello {{subst:BASEPAGENAME}}. Thanks for patrolling new pages – it's a very important task! I'm just letting  you know however,  that tagging articles for speedy deletion moments after creation as lacking context (CSD A1), content (CSD A3) and articles created through the Article Wizard, is too fast. It's best to wait at least 10–15 minutes for more content to be added if the page is very short, and the articles should not be marked as patrolled.  Attack pages (G10), blatant nonsense (G1), pure vandalism (G3), and copyright violations (G12) should of course be tagged and deleted immediately. Thanks.
বৃহদ্রথ, ইক্ষ্বাকু জাতির অন্তর্গত, ছিলেন বৈদিক যুগের একজন রাজা (হিন্দু ঐতিহ্যে এই নামের বেশ কিছু রাজা আছে)। যোদ্ধা রাজা বৃহদ্রথ একজন মহারথী ছিলেন বলে ঋগ্বেদে পাওয়া যায়। বৃহদ্রথ শব্দের অর্থ হল পরাক্রমশালী যোদ্ধা। তিনি জন্ম ও পুনর্জন্মের অন্তহীন চক্র থেকে মুক্তির জন্য তার পুত্রের কাছে তার রাজ্য ত্যাগ করার আখ্যানটিতে মৈত্রী উপনিষদের শুরুতে আবির্ভূত হন। তার বা তার সময়কাল সম্পর্কে অন্য কোন তথ্য এই লেখায় বা অন্য কোন লেখায় পাওয়া যায় না। মৈত্রী উপনিষদ কৃষ্ণ যজুর্বেদের মৈত্রায়ণীয় শাখার অন্তর্গত, যে উপনিষদটি মৈত্রী বা মিত্রের পুত্র মৈত্রেয় সকায়নকে শিখিয়েছিলেন। বৃহদ্রথকে যখন বর দেওয়া হয়েছিল তখন তিনি আত্মজ্ঞান বেছে নিয়েছিলেন। তিনি তার বাড়ি এবং সম্পত্তি ত্যাগ করেছিলেন এবং তারপরে সকায়ন্যের সহায়তায় এমনকি তার দেহের "আমিত্ব" ত্যাগ করেছিলেন।  হেডোনিজম বিরোধী, কথা উপনিষদে আছে যে, নচিকেতাকে যম কর্তৃক প্রদত্ত আনন্দময় জীবন দ্বারা প্রলুব্ধ হতে প্রত্যাখ্যান করে, নচিকেতা যখন যমকে বলেন তখন সম্পূর্ণ নৈরাশ্যে পতিত হয়   - এখানে নীচের ক্ষয়িষ্ণু নশ্বর সৌন্দর্য এবং প্রেমের আনন্দের চিন্তাভাবনার জীবনে আনন্দিত হবেন, যখন তিনি একবার অবিনশ্বর অমরদের দ্বারা উপভোগ করা জীবনের স্বাদ পেয়েছেন? (কথা উপনিষদ I.১.২৮)।  এই নৈরাশ্য ঋষি সকায়নের সামনে বৃহদ্রথের বিলাপের সমস্ত সীমা ছাড়িয়ে যায়, যখন তিনি জিজ্ঞাসা করেন-   - এই দুর্গন্ধযুক্ত ও অপ্রস্তুত দেহে কামনার তৃপ্তি লাভ করে কি লাভ যা মূত্র, মূত্র, বায়ু, পিত্ত ও কফের সমষ্টি এবং যা অস্থি, চর্ম, মজ্জা, মজ্জা, মাংসের উপাদান দ্বারা নষ্ট হয়ে যায়?, বীর্য, রক্ত, শ্লেষ্মা ও অশ্রু? কাম, ক্রোধ, লোভ, ভয়, হতাশা, হিংসা, কামনা থেকে বিচ্ছেদ, অনাকাঙ্ক্ষিতের সাথে মিলন, ক্ষুধা, তৃষ্ণা, বার্ধক্য, মৃত্যু, ব্যাধি ও শোক দ্বারা আক্রান্ত এই দেহে কামনা-বাসনার তৃপ্তি লাভ করে কি লাভ? সত্যই এই সমস্ত পৃথিবী নিছক ক্ষয়প্রাপ্ত হয়। মাছি এবং শুঁয়ো, ঘাস এবং গাছের দিকে তাকান, যেগুলো কেবল ধ্বংস হওয়ার জন্য জন্মেছে। কিন্তু এগুলো কি? মহাসমুদ্রগুলো শুকিয়ে যায়, পর্বতগুলো ভেঙে যায়, মেরু-নক্ষত্রগুলো তার স্থান থেকে বিচ্যুত হয়, বাতাসের দড়ি ভেঙে যায়, পৃথিবী নিমজ্জিত হয় এবং দেবতারা তাদের অবস্থান থেকে সরে যায়  এবং, তিনি সকায়নের পুত্রকে অনুরোধ করেন, যিনি তার সামনে বনে উপস্থিত হয়েছিলেন, তাকে বাঁচানোর জন্য যেমন কেউ একটি জলহীন কূপ থেকে একটি ব্যাঙকে বাঁচাতে পারে।  সকায়ন্য তখন বৃহদ্রথকে শেখালেন কীভাবে নিজের মনকে দমন করতে হয় কারণ মনকে দমন করা হলেই কেউ তার জ্যোতির্ময় আত্মাকে তার সমস্ত মহিমায় সর্বত্র প্রদীপ্ত দেখতে পায় এবং যাকে দেখে নিজের চিন্তা থেকে মুক্ত নিঃস্বার্থ হয়। নিঃস্বার্থভাবে একজন পরম ঐক্য অর্জন করে।   তথ্যসূত্র   বিষয়শ্রেণী:বেদান্ত বিষয়শ্রেণী:বৈদিক যুগ